18. 8. 86 Επίσημη Εφημερίδα των Ευρωπαϊκών Κοινοτήτων Αριθ. C 207/37 
Γνωμοδότηση της Οικονομικής και Κοινωνικής Επιτροπής για τις «Μελλοντικές 
διαπραγματεύσεις της Γενικής Συμφωνίας Δασμών και Εμπορίου (ΓΣΔΕ) και την 
ανανέωση της πολυϊνικής συμφωνίας 
(86/C 207/13) 
Στις 13 Δεκεμβρίου 1984, η Οικονομική και Κοινωνική Επιτροπή αποφάσισε, σύμφωνα με το 
άρθρο 20 παράγραφος 4 του εσωτερικού κανονισμού της, να καταρτίσει γνωμοδότηση για τις 
«μελλοντικές διαπραγματεύσεις της ΓΣΔΕ». 
Το τμήμα εξωτερικών σχέσεων, στο οποίο ανατέθηκε η προετοιμασία των εργασιών για το 
θέμα αυτό, υιοθέτησε τη γνωμοδότηση του στις 13 Μαρτίου 1986 με βάση την εισηγητική 
έκθεση του κ. Breitenstein. 
Η Οικονομική και Κοινωνική Επιτροπή, κατά τη 237η σύνοδο ολομέλειας της (συνεδρίαση 
της 22ας Μαΐου 1986), υιοθέτησε ομόφωνα και με 3 αποχές την ακόλουθη γνωμοδότηση. 
Εισαγωγή 
1. Ο ελεύθερος και θεμιτός παγκόσμιος ανταγωνι­
σμός είναι απαραίτητη προϋπόθεση για να αναζωογο­
νηθεί η οικονομική δραστηριότητα και να ξεπεραστεί 
προοδευτικά η κρίση που έχει καταστρεπτική επίδραση 
στην απασχόληση. Αυτό ισχύει τόσο για τις βιομηχανι­
κές όσο και για τις αναπτυσσόμενες χώρες. Ο πολλα­
πλασιασμός των προστατευτικών μέτρων θα οδηγήσει 
οπωσδήποτε σε αύξηση της ανεργίας. Η Κοινότητα 
συνεπώς έχει ζωτικό συμφέρον να συμμετάσχει σε ένα 
νέο «γύρο» διαπραγματεύσεων στα πλαίσια της Γενι­
κής Συμφωνίας Δασμών και Εμπορίου (ΓΣΔΕ) με σκοπό 
να ελευθερωθούν περισσότερο οι παγκόσμιες συναλλα­
γές. 
2. Η Κοινότητα, παράλληλα με πολυμερείς εμπορι­
κές διαπραγματεύσεις, πρέπει να διεξαγάγει με τους 
εμπορικούς εταίρους της συζητήσεις με στόχο τη 
δημιουργία ενός ομαλού νομισματικού συστήματος, 
ώστε να αποφεύγονται οι νομισματικές κινήσεις που 
είναι δυνατό να επηρεάσουν με αντικανονικό τρόπο τα 
ρεύματα συναλλαγών. Ένα τέτοιο σύστημα είναι 
απαραίτητο για να μπορέσει να εξελιχθεί η διεθνής 
αγορά σε μια ενιαία αγορά, πράγμα που αποτελεί το 
στόχο που πρέπει να επιτευχθεί. Στα πλαίσια αυτά, η 
ΟΚΕ υπογραμμίζει τη θετική εμπειρία του Ευρωπαϊκού 
Νομισματικού Συστήματος (ΕΝΣ) στην Ευρωπαϊκή 
Κοινότητα. Η ΟΚΕ θεωρεί ότι οι προσπάθειες ελευθέ­
ρωσης των συναλλαγών, στο δασμολογικό και μη 
δασμολογικό τομέα, μπορούν να καρποφορήσουν 
πλήρως μόνο αν υπάρχει ένα διεθνές νομισματικό 
σύστημα στα πλαίσια του οποίου να αποκλείονται οι 
σημαντικές, απότομες και συχνές διακυμάνσεις. 
3. Η ΟΚΕ θεωρεί ότι, για να καταπολεμηθεί ο 
προστατευτισμός, η ελευθέρωση πρέπει να αναζητηθεί 
σε ένα πολυμερές πλαίσιο. Κατά συνέπεια, η ΓΣΔΕ 
πρέπει να παραμείνει ο χώρος στον οποίο οι εμπορικοί 
εταίροι θα διεξάγουν τις διαπραγματεύσεις τους. Η 
ΟΚΕ είναι της γνώμης ότι πρέπει να απορριφθεί κάθε 
μορφή διμερών διαπραγματεύσεων που είναι δυνατόν να 
περιορίσει τις συναλλαγές ανάμεσα στους βιομηχανι­
κούς εταίρους, στην περίπτωση που δεν έχει προβλε­
φθεί η ρήτρα του πιο ευνοημένου κράτους. 
4. Η ΟΚΕ αντιλαμβάνεται ότι οι διαφορές βιοτικού 
επιπέδου ανάμεσα στις χώρες λαμβάνουν τη μορφή 
διαφορών όσον αφορά το κόστος παραγωγής (τεχνολο­
γία συν εργασία) και ότι οι διαφορές αυτές καταλήγουν 
σε ισχυρές πιέσεις σε ορισμένους τομείς στις βιομηχα­
νικές χώρες. Η κατάσταση αυτή οδηγεί σε εθνικές ή 
διεθνείς λύσεις οι οποίες θέτουν σε αμφισβήτηση την 
έννοια των ελεύθερων συναλλαγών για να προστατευ­
θούν, βραχυπρόθεσμα, τα επίπεδα παραγωγής και 
απασχόλησης στις ενδιαφερόμενες χώρες. Οι αντιδρά­σεις αυτές είναι κατανοητές, αλλά και επικίνδυνες γιατί 
δημιουργούν επιπλοκές. 
5. Κάθε εμπορικός περιορισμός, είτε οφείλεται στις 
διαρθρωτικές διαφορές είτε στα μέτρα που λαμβάνονται 
στα πλαίσια της οικονομικής ή/και της κοινωνικής 
πολιτικής, πρέπει καταρχήν να θεωρείται ότι θίγει το 
ελεύθερο εμπόριο και να είναι αυστηρά περιορισμένος 
όσον αφορά τη χρονική του διάρκεια. 
6. Η ΟΚΕ τονίζει ότι το Συμβούλιο πρέπει να 
παράσχει στην Επιτροπή οδηγίες όσον αφορά τις 
διαπραγματεύσεις που να της επιτρέψουν να εδραιώσει 
τη θέση της Κοινότητας ως διεθνούς εμπορικής 
δύναμης. Η Κοινότητα που έχει μεγάλη παράδοση ως 
εισαγωγέας, πρέπει, από την πλευρά της, να προσπαθή­
σει να αυξήσει τα μερίδια αγοράς που ελέγχει. Εξάλλου, 
αν η δημιουργία μιας μεγάλης εσωτερικής αγοράς σε 
κοινοτικό επίπεδο καταστήσει δυνατή την κατάργηση 
των εμποδίων στις συναλλαγές μεταξύ των κρατών 
μελών, τότε θα τονώσει επίσης τις εισαγωγές που 
προέρχονται από τρίτες χώρες (οικονομίες κλίμακας). 
Στόχοι των πολυμερών διαπραγματεύσεων 
7. Η ΟΚΕ είναι της γνώμης ότι οι προσεχείς 
διαπραγματεύσεις στα πλαίσια της ΓΣΔΕ πρέπει 
καταρχήν να παγιώσουν τα αποτελέσματα των προη­
γούμενων γύρων και ιδιαίτερα τα αποτελέσματα τον 
γύρου του Τόκιο. Από την παγίωση αυτή εξαρτάται η 
αξιοπιστία των νέων στόχων που θα καθοριστούν προς 
την κατεύθυνση μιας μεγαλύτερης ελευθέρωσης των 
συναλλαγών και της γενίκευσης της εφαρμογής των 
αρχών της ΓΣΔΕ, δηλαδή των αρχών της αμοιβαιότητας 
και της μη άσκησης διακρίσεων. 
8. Η ΓΣΔΕ, η οποία αποτελεί βασικό όργανο του 
μηχανισμού των διεθνών συναλλαγών πρέπει να υπο­
στηριχθεί και να ενισχυθεί. 
9. Όσον αφορά τους δασμούς, η ΟΚΕ είναι της γνώμης 
ότι πρέπει να συνεχισθούν οι προσπάθειες για να 
μειωθούν ή καλύτερα για να καταργηθούν τα ανώτερα 
δασμολογικά όρια που εφαρμόζονται για ορισμένα 
προϊόντα στις μεγάλες βιομηχανικές χώρες ή στις νέες 
βιομηχανικές χώρες. Επιπλέον, ορισμένες άλλες βιομη­
χανικές χώρες (όπως, για παράδειγμα, η Αυστραλία και 
η Νέα Ζηλανδία) που υπεκφεύγουν όσον αφορά τις 
υποχρεώσεις που τους επιβάλλει το επίπεδο της 
οικονομικής τους ανάπτυξης, θα πρέπει να υποχρεω­
θούν να παγιώσουν μεγαλύτερο αριθμό των δασμών 
τους. 
10. Τα μη δασμολογικά εμπόδια, οι συνέπειες των 
οποίων γίνονται περισσότερο αισθητές όσο μειώνονται 
τα δασμολογικά εμπόδια, επηρεάζουν σε μεγάλο βαθμό 
τις συναλλαγές. Ο γύρος του Τόκιο, μετά από ώθηση της 
Αριθ. C 207/38 Επίσημη Εφημερίδα των Ευρωπαϊκών Κοινοτήτων 18. 8. 86 
Κοινότητας, είχε το πλεονέκτημα ότι προσδιόρισε τα 
εμπόδια αυτά και ότι σε ορισμένο βαθμό επέλυσε το 
πρόβλημα με την κατάρτιση «κωδίκων». Η ΟΚΕ είναι 
της γνώμης ότι η εργασία αυτή αξίζει να συνεχιστεί και 
να επεκταθεί ακόμα περισσότερο επειδή οι ΗΠΑ, για 
παράδειγμα, όχι μόνο ερμηνεύουν ορισμένους από τους 
κώδικες αυτούς με το δικό τους τρόπο (για παράδειγμα, 
τους κώδικες αντιντάμπινγκ και τους κώδικες που 
απαγορεύουν τις επιδοτήσεις), αλλά και δεν εγγυώνται 
την εφαρμογή τους από κάθε μια από τις πενήντα 
πολιτείες (παράδειγμα: ο κώδικας για τις κρατικές 
προμήθειες). Σ'αυτή την κίνηση ελευθέρωσης θα πρέπει 
να συμμετάσχουν όσο το δυνατό περισσότερες χώρες 
και ιδιαίτερα οι νέες βιομηχανικές χο')ρες. Η ΟΚΕ 
επιμένει εξάλλου να ενταχθούν αυτούσιες στην ημερή­
σια διάταξη των προσεχών διαπραγματεύσεων οι 
περιοριστικές πρακτικές ανταγωνισμού στον τομέα των 
πρώτων υλών (όπως π.χ. η πρακτική των διπλών τιμών) 
οι οποίες επιτρέπουν σε ορισμένες χώρες να προαγορά­
ζουν τις πρώτες ύλες σε βάρος άλλων. 
11. Η ΟΚΕ θεωρεί ότι το καθεστώς της « αναπτυσσό­
μενης χώρας» θα έπρεπε να ορισθεί σαφέστερα στα 
πλαίσια της ΓΣΔΕ. Ως συνέχεια των πρόσφατων 
γνωμοδοτήσεων της για το σύστημα των γενικευμένων 
δασμολογικών προτιμήσεων που εφαρμόζει η Κοινότη­
τα όσον αφορά τις αναπτυσσόμενες χώρες, η ΟΚΕ 
υπογραμμίζει ότι θα ήταν σκόπιμο να εφαρμοσθούν 
προοδευτικά στις εισαγωγές που προέρχονται από τις 
χώρες αυτές οι συνήθεις κανόνες της ΓΣΔΕ, εφόσον οι 
χώρες αυτές φτάσουν ένα ορισμένο επίπεδο ανάπτυξης. 
Πραγματικά, δεν υπάρχει κανένας λόγος να παραχωρεί 
η Κοινότητα δασμολογικές προτιμήσεις σε χώρες των 
οποίων το κατά κεφαλή ακαθάριστο εθνικό προϊόν 
(ΑΕΠ) υπερβαίνει το αντίστοιχο ΑΕΠ ενός κράτους 
μέλους των Κοινοτήτων. 
12. Επίσης, οι νέες βιομηχανικές χώρες, που συχνά 
επιβάλλουν υπερβολικά υψηλά δασμολογικά και μη 
εμπόδια στις εισαγωγές, πρέπει να εφαρμόσουν προο­
δευτικά τους συνήθεις κανόνες της ΓΣΔΕ. 
13. Η ΟΚΕ υπογραμμίζει άλλη μια φορά τη σημασία 
που έχει το εμπόριο ανάμεσα στις Ηνωμένες Πολιτείες 
και την Κοινότητα. Η Κοινότητα (που αποτελεί 
εξάλλου μια μεγάλη ζώνη ελεύθερων συναλλαγών με τις 
χώρες της Ευρωπαϊκής Ζώνης Ελευθέρων Συναλλαγών) 
και οι Ηνωμένες Πολιτείες είναι από κοινού υπεύθυνες 
για την απρόσκοπτη λειτουργία του συστήματος των 
διεθνών συναλλαγών. Επειδή το κλίμα μέσα στο οποίο 
πραγματοποιούνται οι συναλλαγές αυτές έχει ουσιαστι­
κή σημασία για τις επενδύσεις που είναι προσανατολι­
σμένες προς τις εξαγωγές και έχει κατά συνέπεια ζωτική 
σημασία για το επίπεδο απασχόλησης, η ΟΚΕ θεωρεί 
ότι: 
— η Κοινότητα πρέπει να συμφωνήσει με τις ΗΠΑ ότι 
οι λύσεις που θα έχουν ως στόχο να εξισορροπηθούν 
περισσότερο οι διμερείς συναλλαγές με την Ιαπωνία 
δεν θα είναι επιζήμιες για τον ένα ή τον άλλο εταίρο, 
— η Κοινότητα θα πρέπει να εφιστά την προσοχή των 
ΗΠΑ στις καταστρεπτικές επιπτώσεις που έχει ένας 
μεγάλος αριθμός νομοσχεδίων που υποβάλλονται 
στο Κογκρέσσο για τη θέσπιση προστατευτικών 
μέτρων στους διάφορους τομείς, 
— η Κοινότητα, οι χώρες της ΕΖΕΣ, η Ιαπωνία και οι 
άλλες βιομηχανικές χώρες πρέπει να συνεργαστούν 
με τις ΗΠΑ για τη θέσπιση ενός νομισματικού 
συστήματος στα πλαίσια του οποίου οι συναλλαγμα­
τικές ισοτιμίες να εξελίσσονται μέσα σε συμφοονημέ-
να όρια και σύμφωνα με την αγοραστική δύναμη των 
νομισμάτων. Πραγματικά, πρέπει να υπενθυμιστεί 
ότι το έλλειμμα του εμπορικού ισοζυγίου των ΗΠΑ προκλήθηκε κατά πρώτο λόγο από ένα υπερτιμημένο 
δολάριο ενώ επιδεινώθηκε από ένα υποτιμημένο 
γιεν. Απ'αυτή τη σκοπιά η πρόσφατη εξέλιξη των 
δύο νομισμάτων, όσο σκόπιμη κι αν είναι, δεν θα 
πρέπει να έχει ως αποτέλεσμα να χαλαρώσουν οι 
αναγκαίες προσπάθειες σ"αυτό το θέμα. 
14. Η ΟΚΕ είναι της γνώμης ότι το υπερβολικό και 
συνεχές πλεόνασμα του εμπορικού ισοζυγίου της 
Ιαπωνίας καθιστά απαραίτητη τη λήψη άμεσων και 
χωρίς αντισταθμίσματα μέτρων από την χώρα αυτή για 
ένα μεγαλύτερο άνοιγμα των αγορών της στα ξένα 
προϊόντα. Υπάρχει τέτοια διαφορά οργάνωσης, ανάμε­
σα στην ιαπωνική αγορά και στις αγορές των εταίρων 
της, ώστε πρέπει να ζητηθεί από την Ιαπωνία να 
υιοθετήσει αμέσως διατάξεις που να επιτρέπουν μεταξύ 
άλλων να αντισταθμισθούν οι συνέπειες του προστατευ­
τισμού που προκύπτουν από τη διάρθρωση του τομέα 
διανομής της. Για το λόγο αυτό, η ΟΚΕ κρίνει ότι η 
Κοινότητα πρέπει να συνεχίσει να ασκεί πίεση στην 
Ιαπωνία με σκοπό να επιτύχει την ανάληψη δεσμεύσεων 
από τη χώρα αυτή σχετικά με ποσοστώσεις εισαγωγών 
σε αντάλλαγμα για την πρόσβαση που έχουν οι 
ιαπωνικές εξαγωγές στις αγορές των εταίρων της. Στη 
συνέχεια, η Κοινότητα πρέπει να διαπραγματευθεί με 
την Ιαπωνία την επιτάχυνση της κατάργησης των 
δασμολογικών και μη εμποδίων για να δημιουργηθούν 
μακροπρόθεσμα θεμιτές εμπορικές σχέσεις με τη χώρα 
αυτή. 
15. Η ΟΚΕ θα εξετάσει εμπεριστατωμένα, σε μια 
γνωμοδότηση πρωτοβουλίας για τις σχέσεις μεταξύ της 
Κοινότητας, των Η.Π.Α. και της Ιαπωνίας, τα θέματα 
για τα οποία γίνεται λόγος στα δύο προηγούμενα 
σημεία. 
Η γεωργία 
16. Όσον αφορά το γεωργικό τομέα, η ΟΚΕ υπογραμ­
μίζει κατά πρώτο λόγο ότι η Κοινότητα, η οποία είχε, 
από τότε που ιδρύθηκε, μια κοινή γεωργική πολιτική, 
πρέπει να διατηρήσει τις θεμελιώδεις αρχές που 
αποτελούν τη βάση των κοινών οργανώσεων των 
αγορών καθώς και την κοινοτική προτίμηση και τις 
επιστροφές κατά την εξαγωγή που αποτελούν αναπό­
σπαστο τμήμα τους. Η Κοινότητα πρέπει επίσης να 
είναι σε θέση να διατηρήσει το μερίδιο της στις διεθνείς 
αγορές. Σχετικά με το θέμα αυτό, πρέπει να υπενθυμι­
στεί ότι η Κοινότητα είναι ο μεγαλύτερος εισαγωγέας 
γεωργικών προϊόντων και ότι είναι υποχρεωμένη να 
προστατεύσει τη θέση της ως εξαγωγέα. 
17. Η ΟΚΕ διαπιστώνει ότι η κατάσταση των 
διεθνών αγορών γεωργικών προϊόντων που χαρακτηρί­
ζεται όλο και περισσότερο από έλλειψη ισορροπίας 
θέτει σε κίνδυνο τον εφοδιασμό των αναπτυσσόμενων 
χωρών καθώς και το εισόδημα των γεωργών των χωρών 
αυτών και των βιομηχανικών χωρών. Η γεωργία που 
«εξετάστηκε χωριστά» κατά τις προηγούμενες πολυμε­
ρείς διαπραγματεύσεις στα πλαίσια της ΓΣΔΕ θα πρέπει 
να περιληφθεί βαθμιαία σ'αυτές. 
18. Η ΟΚΕ θεωρεί ότι η χάραξη της γεωργικής 
πολιτικής στα συμβαλλόμενα μέρη καθώς και οι 
προσπάθειες που καταβάλλονται στον τομέα των 
επισιτιστικών στρατηγικών υπέρ των αναπτυσσόμενων 
χωρών και εκ μέρους των αναπτυσσόμενων χωρών θα 
έπρεπε ολοένα και περισσότερο να λαμβάνουν υπόψη 
την κατάσταση των εμπορικών εταίρων, δηλαδή το 
διεθνές πλαίσιο. 
19. Η Κοινότητα καταβάλλει σημαντικές προσπά­
θειες στον τομέα της γεωργικής πολιτικής για να 
επιτύχει μια ισορροπία μεταξύ προσφοράς και ζήτησης 
και μεταχειρίζεται ως μέσο για το σκοπό αυτό, μεταξύ 
18. 8. 86 Επίσημη Εφημερίδα των Ευρωπαϊκών Κοινοτήτων Αριθ. C 207/39 
άλλων, την ευθύνη των παραγωγών του τομέα της 
γεωργίας. Για να επιτευχθεί καλύτερη ισορροπία 
αποφασίστηκε να επιβληθεί ουσιαστικό πάγωμα των 
τιμών των γεωργικών προϊόντων κατά την περίοδο 
1986-87. Ένας γεωργικός νόμος που θεσπίσθηκε από το 
Κογκρέσσο των ΗΠΑ στις 24 Δεκεμβρίου 1985 επιδιώ­
κει τον ίδιο στόχο, με αποτέλεσμα όμως να πλήττονται 
κατά ένα μέρος οι άλλες χώρες από τις συνέπειες της 
γεωργικής προσαρμογής των ΗΠΑ. Κατά συνέπεια, 
επείγει να συντονισθούν μεταξύ εμπορικών εταίρων, σε 
διεθνές επίπεδο, οι γεωργικές και εμπορικές πολιτικές. 
Θα πρέπει ήδη από τώρα να αποτελέσουν αντικείμενο 
διαπραγματεύσεοον στα πλαίσια της επιτροπής εμπο­
ρίου και γεωργίας της ΓΣΔΕ διεθνείς συμφωνίες στον 
τομέα της γεωργικής παραγωγής. Τα αποτελέσματα των 
συμφωνιών αυτών θα μπορούσαν να παγιοποιηθούν στη 
συνέχεια στις καθεαυτό πολυμερείς διαπραγματεύσεις 
(στον επόμενο γύρο). 
Κλωστοϋφαντουργία και είδη ιματισμού 
20. Αυτός ο πολύ σημαντικός τομέας εξετάζεται 
διεξοδικά σε ειδικό κεφάλαιο στο τέλος της γνωμοδότη­
σης. 
Ο τομέας των υπηρεσιών 
21. Η ΟΚΕ γνωρίζει ότι η πρόοδος που συντελείται 
στον τομέα της μεταβίβασης και επεξεργασίας δεδομέ­
νων είναι ιδιαίτερα ταχεία και επηρεάζει άμεσα την 
παραγο)γικότητα των επιχειρήσεων στον τομέα των 
υπηρεσιών, επειδή δημιουργεί νέες προοπτικές για την 
επίτευξη οικονομιών κλίμακας. Εξάλλου, ορισμένες 
μεταποιητικές επιχειρήσεις μετατρέπονται κατά ένα 
μέρος σε επιχειρήσεις παροχής υπηρεσιών λόγω μιας 
«φυσιολογικής» εξέλιξης της παραγωγής τους, λόγω 
αγοράς ή/και συγχώνευσης με άλλες επιχειρήσεις. Η 
διαχωριστική γραμμή ανάμεσα στις επιχειρήσεις 
παραγωγής προϊόντων και τις επιχειρήσεις παροχής 
υπηρεσιο')ν εξαφανίζεται βαθμιαία. Αυτό θα πρέπει να 
παρακινήσει τις κυβερνήσεις να αποφύγουν κάθε 
προστατευτικό μέτρο στον τομέα των υπηρεσιών που θα 
μπορούσε να πλήξει άμεσα τις εμπορευματικές συναλ­
λαγές. Η ΟΚΕ συνεπώς συμπεραίνει ότι η ΓΣΔΕ θα 
πρέπει οπωσδήποτε να επιβεβαιώσει τη σταθερή 
βούληση των συμβαλλομένων μερών να μην δημιουρ­
γήσουν ή ανεχθούν νέα εμπόδια στις συναλλαγές στον 
τομέα των υπηρεσιών. 
22. Η ΟΚΕ παρατηρεί ότι τόσο οι ΗΠΑ όσο και η 
Κοινότητα υποστηρίζουν ότι η ελευθέρο)ση το)ν υπηρε­
σιών πρέπει να περιληφθεί στις προσεχείς πολυμερείς 
εμπορικές διαπραγματεύσεις. Η αυξανόμενη σημασία 
(από πλευράς απασχόλησης) των υπηρεσιών σε συνδυα­
σμό με την εξέλιξη το)ν οικονομιών έχει ως αποτέλεσμα 
να εντάσσεται ένα συνεχώς μεγαλύτερο μέρος τους στο 
σύνολο των διεθνών συναλλαγών. Ωστόσο, ορισμένες 
κατηγορίες υπηρεσιών δεν έχουν άμεση επίδραση στις 
διεθνείς συναλλαγές. 
23. Η Κοινότητα αναγνωρίζει τη σημασία των 
υπηρεσιών -— και ειδικότερα των υπηρεσιών που 
μπορούν να αποτελέσουν αντικείμενο διεθνούς εμπο­
ρίου. Κατά συνέπεια, πρέπει να παραδεχτεί ότι ένας 
ευρύτερος διεθνής ανταγωνισμός στον τομέα των 
υπηρεσιών είναι πιθανόν να αυξήσει την «παραγωγικό­
τητα »(σχέση εισροών/εκροών) και συμβάλει επομένως 
σε μία καλύτερη κατανομή των διεθνών πόρων. Οι 
θεμελιώδεις κανόνες της ΓΣΔΕ (αμοιβαιότητα και μη 
άσκηση διακρίσεων) θα πρέπει συνεπώς να επεκταθούν 
βαθμιαία στις συναλλαγές στον τομέα των υπηρεσιών ή 
να προσαρμοστούν για να εξασφαλιστεί η ελεύθερη και 
θεμιτή οργάνωση αυτών των συναλλαγών. Για το λόγο 
αυτό θα πρέπει να αρχίσουν για τις υπηρεσίες — όπως 
ακριβώς και για τα εμπορεύματα — πολυμερείς δια­πραγματεύσεις με βάση τη ρήτρα του μάλλον ευνοούμε­
νου κράτους, πράγμα που θα επιτρέψει να ληφθεί υπόψη 
ο βαθμός δέσμευσης των εταίρων, όπως ακριβώς 
συμβαίνει σήμερα για ορισμένους κώδικες της ΓΣΔΕ 
που ισχύουν για τα εμπορεύματα. 
24. Η ΟΚΕ κατανοεί τους λόγους για τους οποίους οι 
αναπτυσσόμενες χώρες διατυπώνουν επιφυλάξεις όσον 
αφορά την ελευθέρωση των συναλλαγών στον τομέα 
των υπηρεσιών. Η συνεργασία μεταξύ αναπτυγμένων 
και αναπτυσσόμενων χωροόν θα έπρεπε να δώσει τη 
δυνατότητα σε αυτές τις τελευταίες να επιλέξουν το 
ελεύθερο εμπόριο και συνεπώς την αμοιβαιότητα, 
μάλλον παρά τον απομονωτισμό, που θα είχε ακόμη πιο 
ολέθρια αποτελέσματα για τις χώρες αυτές. Η ΟΚΕ 
ελπίζει εντούτοις ότι πολλές χώρες θα συμμετάσχουν 
στις διαπραγματεύσεις για τις «υπηρεσίες» και ότι θα 
προσυπογράψουν τις δεσμεύσεις που θα συμφωνηθούν 
τελικά. 
25. Η ΟΚΕ αναγνωρίζει τη σημασία που έχει ο 
διεθνής ανταγωνισμός στον τομέα των υπηρεσιών και 
υποστηρίζει την άρση των εμποδίων στις συναλλαγές 
στον τομέα των «εμπορεύσιμων» υπηρεσιών. Κατά 
πρώτο λόγο, τα συμβαλλόμενα μέρη θα πρέπει να 
συμφωνήσουν για την παγιοποίηση της κατάστασης 
(STANDSTILL) και στη συνέχεια θα πρέπει να 
υιοθετήσουν τις γενικές αρχές και τις διατάξεις που θα 
πρέπει να εφαρμόζονται στον τομέα των υπηρεσιών και 
να βρουν λύσεις για τον κάθε επιμέρους τομέα. Έτσι, οι 
παρακάτω τομείς (οι οποίοι δεν αναφέρονται κατά σειρά 
προτεραιότητας) θα πρέπει να αντιμετωπιστούν ξεχωρι­
στά αλλά παράλληλα: 
— τραπεζικός τομέας, 
— ασφάλειες, 
— μεταφορές, 
τηλεπικοινωνίες (software), 
παροχή συμβουλών και άλλων υπηρεσιών, στις 
επιχειρήσεις, 
τουρισμός και συναφείς δραστηριότητες, 
υπηρεσίες διανομής,... 
26. Η ΟΚΕ αναγνο)ρίζει ότι οι υπηρεσίες αποτελούν 
ένα ολοένα και περισσότερο σημαντικό στοιχείο τόσο 
της προστιθέμενης αξίας των προϊόντων όσο και της 
καταναλωτικής δαπάνης. Εξάλλου, η φορολογική 
επιβάρυνση των συναλλαγών στον τομέα των υπηρε­
σιών γίνεται ολοένα και πιο σημαντική για την 
εξισορρόπηση των εσόδων και δαπανών τοον κρατών. 
Πρόκειται συχνά, για άδηλες συναλλαγές στις οποίες 
συμμετέχουν πολυεθνικές εταιρείες που διατηρούν 
σημαντική αυτονομία όσον αφορά την κατανομή των 
κερδών ανάμεσα σε διάφορες χώρες. Η έλλειψη ενός 
συστήματος αρχών σε διεθνές επίπεδο για τη ρύθμιση 
των θεμάτων αυτών υπάρχει κίνδυνος να προκαλέσει 
προστατευτικές αντιδράσεις που θα έχουν αρνητικές 
συνέπειες στην κατάσταση του ανταγωνισμού όσον 
αφορά ορισμένα προϊόντα και στην αγοραστική δύναμη 
των καταναλωτών. 
Προϊόντα υψηλής τεχνολογίας 
27. Η ΟΚΕ διαπιστώνει ότι οι διεθνείς συναλλαγές, 
τόσο στον τομέα των βιομηχανικών προϊόντων όσο και 
στον τομέα των υπηρεσιών, επηρεάζονται ολοένα και 
περισσότερο από τις τεχνολογικές πολιτικές των 
Αριθ. C 207/40 Επίσημη Εφημερίδα των Ευρωπαϊκών Κοινοτήτων 18. 8. 86 
χωρών που συμμετέχουν στην ΓΣΔΕ, και ιδιαίτερα από 
τις πολιτικές των μεγάλων χωρών. Η Κοινότητα, από 
την πλευρά της. προσπαθεί να προωθήσει, ταυτόχρονα 
με την έννοια της εσωτερικής κοινής αγοράς, μια 
τεχνολογική πολιτική μεγάλης εμβέλειας, η οποία, 
χάρη στις διαστάσεις της αγοράς αγαθών υψηλής 
τεχνολογίας, θα μπορούσε όντίος να προκαλέσει μια 
οικονομική ανάκαμψη που θα δημιουργούσε θέσεις 
απασχόλησης. 
28. Τα προγράμματα μεγάλης εμβέλειας που έχουν 
προιοΟήσει ορισμένες κυβερνήσεις, τα στρατηγικά 
συμφέροντα που προβάλλουν ορισμένες άλλες, οι νέες 
μορφές διεθνούς συνεργασίας μεταξύ επιχειρήσεων, 
μεταξύ κυβερνήσεων και μεταξύ επιχειρήσεων και 
κυβερνήσεων, τα τεράστια ποσά που διατίθενται για τα 
διάφορα προγράμματα, ο κίνδυνος που συνεπάγονται οι 
επενδύσεις για την εκμετάλλευση προϊόντων ή μεθόδων 
παραγωγής που συχνά έχουν πολύ σύντομη διάρκεια 
ζωής και η διεθνοποίηση της έρευνας και ανάπτυξης και 
της εμπορικής εκμετάλλευσης των τεχνολογικών 
καινοτομιών αποτελούν παράγοντες που συνηγορούν 
υπέρ της θέσπισης ενός « κώδικα νέων τεχνολογιών». Ο 
κώδικας αυτός θα έπρεπε να καλύπτει, μεταξύ άλλων, τα 
δασμολογικά και μη εμπόδια που συνδέονται με το 
εμπόριο αγαθών και υπηρεσιών υψηλής τεχνολογίας, 
στο οποίο συμπεριλαμβάνονται και οι κρατικές προμή­
θειες, την προώθηση των εξαγωγο')ν, τις στρατηγικές 
πτυχές, τους κανόνες και τις διαδικασίες καταχώρισης 
και δοκιμής. 
29. Οι χώρες που συμμετέχουν στη ΓΣΔΕ πρέπει να 
φροντίσουν οπωσδήποτε ώστε η διεθνής οικονομική 
κοινότητα να αποφύγει τον τεχνολογικό προστατευτι­
σμό. Οι τεχνολογίες αιχμής αποτελούν χωρίς αμφιβο­
λία πρόκληση, αποτελούν επίσης όμως τις νέες 
προοπτικές οικονομικής μεγέθυνσης. 
Η ρήτρα διασφάλισης 
30. Η ΟΚΕ εξακολουθεί να είναι της γνώμης ότι οι 
εταίροι της ΓΣΔΕ πρέπει να αποφύγουν, στο μέτρο του 
δυνατού, την προσφυγή στη ρήτρα διασφάλισης που 
προβλέπεται στο άρθρο XIX της ΓΣΔΕ. Πάντως, τα 
μέτρα διασφάλισης πρέπει να έχουν περιορισμένη 
χρονική διάρκεια και να ελέγχονται από τις αρχές της 
ΓΣΔΕ. 
31. Αν τα μέτρα διασφάλισης είναι απαραίτητα για 
τη διατήρηση ενός ορισμένου ζωτικού τομέα ή ολόκλη­
ρης της οικονομίας μιας χώρας, τα μέτρα αυτά 
- πρέπει να εφαρμοσθούν έναντι όλων, 
και 
πρέπει να μπορούν να εφαρμόζονται με επιλεκτικό 
τρόπο, όταν από τις αθέμιτες εμπορικές πρακτικές 
μιας συγκεκριμένης χώρας προκύπτουν προβλήματα 
για μια άλλη χώρα. 
διακανονισμός τον όιαφο/χυν 
32. Η ΟΚΕ πιστεύει ότι η Κοινότητα, θα έπρεπε να 
συμμετάσχει στις προσπάθειες για να γίνουν αποτελε­
σματικότερες οι διαδικασίες διακανονισμού των διαφο­ρών στα πλαίσια της ΓΣΔΕ, έστω και αν αυτό θα 
καθιστούσε αναγκαίο να γίνουν πιο συγκεκριμένες 
ορισμένες διατάξεις της ΓΣΔΕ. 
33. Για την καλύτερη οργάνωση των διεθνών συναλ­
λαγών είναι απαραίτητο να αποκτήσουν πιο δεσμευτικό 
χαρακτήρα οι διαδικασίες διακανονισμού των διαφο­
ρών μεταξύ των συμβαλλόμενων μερών. Αυτό ισχύει 
τόσο για τα εμπορεύματα όσο και για τις υπηρεσίες. 
Παραποίηση των εμπορευμάτων 
34. Η ΟΚΕ υπενθυμίζει ότι οι παραποιήσεις αυξάνο­
νται συνεχώς. Πρόκειται πια για παγκόσμιο φαινόμενο. 
Καμία χώρα και κανένας παραγωγικός ή εμπορικός 
τομέας δεν είναι εκτός κινδύνου. Είναι αντίθετες προς 
το εμπορικό ήθος και δεν αφορούν μόνο τα προϊόντα 
πολυτελείας ή μόδας αλλά επίσης και άλλα βιομηχανι­
κά προϊόντα. Προκαλούν σημαντικές απώλειες στους 
παραγωγούς και οδηγούν στη συνέχεια σε σημαντικές 
απώλειες θέσεων εργασίας. Συνεπάγονται μερικές 
φορές σοβαρούς κινδύνους για το κοινό. Τέλος, τα 
παραποιημένα προϊόντα μπορούν να επηρεάσουν δυ­
σμενώς την οικονομική ανάπτυξη των αναπτυσσόμενων 
χωρών. 
35. Όμως, οι διεθνείς συμβάσεις που υπάρχουν (η 
σύμβαση Παρισιού του 1883, η διευθέτηση της Μαδρί­
της του 1891 για την καταστολή των ψευδών ή 
παραπλανητικών ενδείξεων προέλευσης επί των προϊό­
ντων και η διευθέτηση της Λισαβώνας του 1958 για την 
προστασία των ονομασιών προέλευσης και τη διεθνή 
καταχώρηση τους) δεν προβλέπουν ικανοποιητικές 
κυρώσεις κατά του διεθνούς εμπορίου παραποιημένων 
προϊόντων. 
36. Η ΟΚΕ υπενθυμίζει ότι, στα πλαίσια της ΓΣΔΕ, 
οι διαπραγματευτές του γύρου του Τόκιο δεν είχαν 
αρκετό χρόνο για να ασχοληθούν με το σχέδιο κώδικα 
για τις παραποιήσεις που παρουσίασε η αντιπροσωπία 
των Ηνωμένων Πολιτειών. Από τότε, η Κοινότητα πήρε 
την πρωτοβουλία το 1983 να δώσει νέα ώθηση στις 
εργασίες της ΓΣΔΕ στο θέμα αυτό. Η ΟΚΕ υποστηρίζει 
αποφασιστικά την πρωτοβουλία αυτή και υπενθυμίζει 
τις παρατηρήσεις που περιλαμβάνονται στη γνωμοδό­
τηση της για το πρόσφατο σχέδιο κοινοτικού κανονι­
σμού για την καταπολέμηση των παραποιήσεων ('). 
Συμπεράσματα 
37. Η ΟΚΕ είναι της γνώμης ότι οι πρόσφατες 
εξελίξεις της συναλλαγματικής ισοτιμίας του δολαρίου 
και του γιεν, των επιτοκίων και της τιμής των 
πετρελαϊκών προϊόντων καθιστούν δυνατή την εξεύρε­
ση των καλύτερων βάσεων για τη βελτίωση της 
διεθνούς οικονομικής κατάστασης και ιδιαίτερα της 
κατάστασης της Κοινότητας. Τόσο η Κοινότητα, όσο 
και οι άλλες βιομηχανικές χώρες καθώς και οι 
αναπτυσσόμενες χώρες έχουν αναμφισβήτητο συμφέ­
ρον να καταπολεμήσουν τις τάσεις προστατευτισμού 
που προκαλεί η οικονομική κρίση. Κατά συνέπεια, η 
Κοινότητα πρέπει να προσπαθήσει να πείσει τους 
εταίρους της να συμμετάσχουν το συντομότερο δυνατό 
σε ένα νέο γύρο πολυμερών διαπραγματεύσεων στα 
πλαίσια της ΓΣΔΕ. 
(') Βλέπεγνωμοδότηση της Οικονομικής κιχι Κοινωνικής 
Επιτροπής σχετικά με την «πρόταση κανονισμού (ΕΟΚ) 
του Συμβουλίου που θεσπίζει μέτρα για την αποθάρρυνση 
της ελεύθερης διακίνησης παραποιημένων εμπορευμάτων » 
(ΕΕ αριθ. C 218 της 29. 8. 1985). 
18. 8. 86 Επίσημη Εφημερίδα των Ευρωπαϊκών Κοινοτήτων Αριθ. C 207/41 
38. Η Κοινότητα πρέπει, παράλληλα, να αρχίσει 
διαπραγματεύσεις για να επιτευχθεί ένα ομαλό διεθνές 
νομισματικό σύστημα. 
39. Η Κοινότητα πρέπει να καταβάλει προσπάθειες 
ώστε οι διμερείς λύσεις μεταξύ των δύο χωρών να μη 
δημιουργούν προβλήματα σε τρίτες χώρες. 
40. Η Κοινότητα πρέπει να προβλέψει διαπραγμα­
τεύσεις, ιδιαίτερα όσον αφορά: 
— τα υφιστάμενα δασμολογικά προβλήματα, 
— τα μη δασμολογικά προβλήματα, 
— τον τομέα των υπηρεσιών, 
— τα αγαθά προηγμένης τεχνολογίας, 
— τη ρήτρα διασφάλισης, 
— το διακανονισμό των διαφορών, 
— τα παραποιημένα εμπορεύματα, 
— τη γεωργία, 
λαμβάνοντας υπόψη το κεκτημένο της κοινής γεωργι­
κής πολιτικής, τις δυνατότητες ανάπτυξης και συμμετο­
χής στην ανάπτυξη των λιγότερο ανεπτυγμένων χωρών, 
καθώς και τις προοπτικές ανάπτυξης που προσφέρονται 
από τις νέες τεχνολογίες, ιδιαίτερα με βάση τις 
πρόσφατες εξελίξεις στην εσωτερική αγορά. 
41. Λόγω της οικονομικής της σημασίας, η Κοινότη­
τα μπορεί να συμβάλει αποφασιστικά στην προώθηση 
των διεθνών συναλλαγών. Η προοδευτική δημιουργία 
μιας μεγάλης και ενιαίας κοινοτικής αγοράς συνεπάγε­
ται ότι το Συμβούλιο πρέπει να δώσει μια ευρεία εντολή 
στην Επιτροπή για να διαπραγματευθεί με τους εμπορι­
κούς εταίρους της Κοινότητας, σύμφωνα με τους 
προσανατολισμούς που αναφέρονται παραπάνω και με 
σκοπό την περαιτέρω ελευθέρωση των συναλλαγών. 
42. Η ΟΚΕ επιμένει, ακόμα μια φορά, ότι η Κοινότη­
τα, διαμέσου των εξωτερικών της σχέσεων, πρέπει να 
συμβάλει στη βελτίωση όχι μόνο της οικονομικής αλλά 
και της κοινωνικής κατάστασης στον κόσμο. Σχετικά 
με το θέμα αυτό, υπενθυμίζει την πίστη της (που 
εκφράζεται σε όλες τις γνωμοδοτήσεις της για τις 
διεθνείς συναλλαγές) στο σεβασμό των ανθρώπινων 
δικαιωμάτων και ειδικότερα στην εφαρμογή δίκαιων 
κανόνων εργασίας όπως αυτοί ορίζονται από τη Διεθνή 
Οργάνωση Εργασίας. 
Κλωστοϋφαντουργία και είδη ιματισμού — ανανέωση 
πολυϊνικης συμφωνίας 
43. Η ΟΚΕ είναι της γώμης ότι οι διιεθείς συναλλα­
γές στον τομέα της κλωστοϋφαντουργίας και των ειδών 
ιματισμού θα μπορούσαν προοδευτικά να αρχίσουν να 
διέπονται από τους συνήθεις κανόνες της ΓΣΔΕ. Στο 
επίπεδο της Κοινότητας, η διαδικασία ορθολογισμού 
και προσαρμογής των διαρθρώσεων που ισχύει θα 
πρέπει: 
α) αφενός μεν να επιτρέπει από τώρα και στο εξής στα 
πλαίσια ενός γενικευμένου πνεύματος αμοιβαιότη­
τας μια κάποια απελευθέρωση σε σχέση με την 
πολυϊνική συμφωνία που ισχύει σήμερα-
β) αφετέρου δε, να δικαιολογεί τη σύναψη μιας νέας 
συμφωνίας, για μια τετραετή ή πενταετή περίοδο, 
καθώς και τη σύναψη διμερών συμφωνιών ανάμεσα στην Κοινότητα και τις αναπτυσσόμενες χώρες που 
είναι οι πιο σημαντικοί προμηθευτές. 
44. Η ΟΚΕ πιστεύει ότι οι εισαγωγές κλωστοϋφα­
ντουργικών προϊόντων και ειδών ιματισμού από τις 
λιγότερο προηγμένες χώρες (όπως ορίζονται από την 
UNCTAD-Διάσκεψη των Ηνωμένων Εθνών για το 
εμπόριο και την ανάπτυξη) — θα πρέπει να απελευθερω­
θούν πλήρως και, κατά συνέπεια, να πάψουν να 
υπάγονται σε οποιοδήποτε σύστημα ποσοστώσεων. 
Ειδικό καθεστώς θα πρέπει να χορηγηθεί στο Μπαγ-
κλαντές. 
45. Η ΟΚΕ τάσσεται υπέρ μιας ευκαμψίας κατά την 
εφαρμογή των σχετικών ποσοστώσεων στις διάφορες 
κατηγορίες προϊόντων. 
46. Η ΟΚΕ κρίνει ότι πρέπει να καταβληθούν 
προσπάθειες, στο μέτρο του δυνατού, για να αυξηθούν 
οι ποσοστώσεις για τα είδη παιδικού ιματισμού. 
47. Σε ό,τι αφορά την κατανομή των κοινοτικών 
ποσοστώσεων σε εθνικά ποσοστά, Η ΟΚΕ θεωρεί ότι θα 
πρέπει σταδιακά να εγκαταλειφθεί για να ληφθούν 
υπόψη οι κοινοτικές αποφάσεις που λήφθηκαν για την 
υλοποίηση της ενιαίας αγοράς. Μια βιομηχανική 
πολιτική στον τομέα αυτό σε συνδυασμό με μια αληθινή 
εμπορική πολιτική της Κοινότητας θα πρέπει να δώσει 
επίσης τη δυνατότητα να εφαρμόζεται, τελικά, με 
μικρότερη συχνότητα το άρθρο 115 της συνθήκης για 
την ίδρυση της ΕΟΚ. 
48. Όσον αφορά το θέμα κατά πόσο η προσεχής 
πολυϊνική συμφωνία θα πρέπει να είναι η τελευταία, η 
ΟΚΕ κρίνει ότι είναι πρόωρο να δοθεί απάντηση. Τα 
πάντα θα εξαρτηθούν από την εξέλιξη της αγοράς και 
της απασχόλησης στον τομέα αυτό. Η ζήτηση στην 
Κοινότητα δεν αυξάνεται, κατά μέσο όρο προς το 
παρόν, με περισσότερο από 1 % ετησίως. Στην Κοινό­
τητα των Δέκα, ο τομέας αυτός έχασε περίπου δύο 
εκατομμύρια θέσεις απασχόλησης από το 1970 και μετά. 
Στην Κοινότητα των Δώδεκα, ο τομέας των υφαντουργι­
κών προϊόντων και των ειδών ιματισμού παραμένει, 
μέχρι σήμερα, ο πιο σημαντικός βιομηχανικός τομέας 
και απασχολεί πάντα περίπου 3 200 000 άτομα. Μια 
απελευθέρωση του τομέα που να υπερβαίνει την αύξηση 
της κατανάλωσης, και η οποία να συνδυάζεται με την 
αύξηση της παραγωγικότητας που θα προκύψει οπωσ­
δήποτε, θα συντελέσει στην απώλεια 100 000 ακόμη 
θέσεων απασχόλησης ετησίως στον τομέα αυτό. Μια 
τέτοια «αφαίμαξη» θα είναι απόλυτα απαράδεκτη, όχι 
μόνο από οικονομική και κοινωνική άποψη αλλά και 
από πολιτική άποψη στην Κοινότητα. Κατά συνέπεια, 
η αύξηση των κοινοτικών ποσοστώσεων εισαγωγής θα 
πρέπει, στο μέτρο του δυνατού, να είναι ανάλογη προς 
την αύξηση της κατανάλωσης. 
49. Προκύπτει συνεπώς ότι οι δυνατότητες ευκαμ­
ψίας και μεγαλύτερης απελευθέρωσης του τομέα αυτού 
εξαρτώνται κατ'αρχάς από μια ευρύτερη αμοιβαιότητα 
(άνοιγμα της αγοράς) εκ μέρους όλων των κοινοτικών 
εταίρων. Η ΟΚΕ θα επιθυμούσε να επιδειχθεί από την 
πλευρά της Επιτροπής μεγαλύτερη σταθερότητα όσον 
αφορά αυτή την αρχή της αμοιβαιότητας και ιδίως όσον 
αφορά τις νέες βιομηχανικές χώρες. 
50. Η ΟΚΕ φρονεί ότι η Κοινότητα θα έπρεπε να 
διαφοροποιήσει την απελευθέρωση των εισαγωγών της 
κάνοντας διάκριση, όχι μόνο μεταξύ των λιγότερο 
προηγμένων χωρών που αναφέρονται παραπάνω, αλλά 
και μεταξύ: 
— των νέων βιομηχανικών χωρών που έχουν ήδη 
αρχίσει να εφαρμόζουν την αρχή της αμοιβαιότητας, 
όπως η Σιγκαπούρη και το Χονγκ Κονγκ που δεν 
επιβάλλουν περιορισμούς στις εισαγωγές κλωστοϋ­
φαντουργικών προϊόντων, 
— των άλλων νέων βιομηχανικών χωρών, ανάλογα με 
το βαθμό ανοίγματος της αγοράς τους, 
Αριθ. C 207/42 Επίσημη Εφημερίδα των Ευρωπαϊκών Κοινοτήτων 18. 8. 86 
— των άλλων αναπτυσσόμενων χωρών, 
και λαμβάνοντας υπόψη τη στάση των άλλων βιομηχα­
νικών χωρών, δηλαδή των ΗΠΑ, της Ιαπωνίας, της 
Αυστραλίας και του Καναδά απέναντι στις χώρες αυτές. 
51. Η ΟΚΕ εγκρίνει την αρχή της διατήρησης 
— της ρήτρας προστασίας που καλείται μηχανισμός 
για την «έξοδο από το καλάθι» (επαναφορά των 
ποσοστώσεων), 
— της ρήτρας «αντισυσσώρευσης» (ANTISURGE) 
(προϊόντα που υπόκεινται σε ποσοστώσεις και τα 
οποία αποτελούν αντικείμενο υπερβολικής αύξησης 
των εισαγωγών). 
52. Η ΟΚΕ ελπίζει εντούτοις ότι η συμπεριφορά 
όλων των εταίρων θα δώσει τη δυνατότητα να περιορι­
στεί η προσφυγή στις ρήτρες αυτές και επιμένει ότι, σε 
περίπτωση που η εφαρμογή τους επιβάλλεται, τα 
ενδιαφερόμενα μέρη πρέπει να προβαίνουν σε όσο το 
δυνατό ευρύτερες διαβουλεύσεις. 
53. Η ΟΚΕ τονίζει τη σημασία που έχει για όλες τις 
χώρες που συμμετέχουν στην πολυϊνική συμφωνία να 
ενεργούν κατά τρόπο ώστε να τηρείται η κυριότητα των 
σημάτων, των σχεδίων και των μοντέλων ('). 
(') Βλέπε για το θέμα τη γνωμοδότηση της Οικονομικής και 
Κοινωνικής Επιτροπής για την «πρόταση κανονισμού 
(ΕΟΚ) του Συμβουλίου περί καθορισμού μέτρων για την 
αποθάρρυνση της θέσης σε ελεύθερη κυκλοφορία παρα­
ποιημένων προϊόντων» (ΕΕ αριθ. C 218 της 29. 8. 1985). 54. Οι ίδιες αυτές χώρες οφείλουν να απέχουν από 
κάθε ενέργεια ντάμπινγκ και αθέμιτης συμπεριφοράς, 
δεδομένου ότι πρόκειται για έναν ευαίσθητο τομέα 
δραστηριότητας τόσο στις βιομηχανικές όσο και στις 
αναπτυσσόμενες χώρες. 
55. Η ΟΚΕ υποστηρίζει σθεναρά την άποψη της 
όσον αφορά τη σκοπιμότητα να βελτιωθούν (με την 
ευρύτερη σημασία του όρου) οι συνθήκες εργασίας 
στον τομέα των κλωστοϋφαντουργικών προϊόντων σε 
όλες τις αναπτυσσόμενες χώρες. Πράγματι, οι εργαζό­
μενοι στον τομέα αυτό αντιμετωπίζουν συχνά πολύ 
δυσχερείς μισθολογικές συνθήκες και όρους εργασίας 
(ζέστη, θόρυβος, σκόνη, διάρκεια εργασίας, απασχόλη­
ση ανηλίκων, συνδικαλιστικές ελευθερίες). Η ΟΚΕ 
συνηγορεί υπέρ της εισαγωγής διατάξεων σε διμερείς 
συμφωνίες σχετικά με την εφαρμογή κανόνων εργασίας 
όπως καθορίζονται από τον Διεθνή Οργανισμό Εργα­
σίας. 
56. Η ΟΚΕ εμμένει, τέλος, στην άποψη της ότι οι 
διαπραγματευτές της Κοινότητας πρέπει να λάβουν 
υπόψη τις επιπτώσεις που έχει η ένταξη της Πορτογα­
λίας καθώς και τις ειδικές ρυθμίσεις που έχει υπογράψει 
η Κοινότητα όσον αφορά τις μεσογειακές χώρες. 
Βρυξέλλες, 22 Μαΐου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση της Οικονομικής και Κοινωνικής Επιτροπής για τις επιπτώσεις της Κοινής 
Γεωργικής Πολιτικής στην κοινωνική κατάσταση των εργαζόμενων στη γεωργία στην 
Ευρωπαϊκή Οικονομική Κοινότητα 
(86/C 207/14) 
Η Οικονομική και Κοινωνική Επιτροπή αποφάσισε στις 18 Δεκεμβρίου 1985, σύμφωνα με το 
άρθρο 20 παράγραφος 4 του εσωτερικού κανονισμού, να επεξεργαστεί γνωμοδότηση 
πρωτοβουλίας για την παραπάνω κατάσταση (')· 
Ως βάση χρησιμοποιήθηκε η ενημερωτική έκθεση που είχε επεξεργαστεί το τμήμα γεωργίας 
για το ίδιο θέμα (εισηγητής: ο κ. Lojewski (10 Δεκεμβρίου 1985). 
Η ΟΚΕ, η οποία ανέλαβε την προετοιμασία των σχετικών εργασιών, εξέδωσε τη 
γνωμοδότηση της στις 7 Μαΐου 1986 βάσει της εισηγητικής έκθεσης του κ. Lojewski. 
Η Οικονομική και Κοινωνική Επιτροπή υιοθέτησε ομόφωνα κατά τη 237η σύνοδο 
ολομέλειας της (συνεδρίαση της 22ας Μαΐου 1986) την ακόλουθη γνωμοδότηση. 
(') Αντικείμενο της παρούσας γνωμοδότησης είναι η κατάσταση των απασχολούμενων με σχέση 
εξηρτημένης εργασίας στη γεωργία και στην πρώτη μεταποιητική φάση.